Møtereferat Avlsråd / 10.09.2012

Tilstedet: Ingvild Tvete (for styret), Anne Skei Nilsen, Sabine Maria Görtz

1. Sette frem forslag for avlsrestriksjoner overfor NKK, hvor Hvit Gjeterhund skal settes på NKK`s liste (kun kull etter HD/AD røntgete foreldre kan registreres, kull av foreldredyr med dårlig HD/AD status får automatisk avlssperre). Avlsrådet vil også legge frem at en kjent MDR 1 status skal være avlsrestriksjon, slik at gendefekten kan bekjempes rask og effektiv. Vi vet per i dag om ingen rase der det er krav, men ønsker å prøve! Anne skriver til NKK på vegne av Styret og avlsråd.
2. Veterinærhøyskolen i Oslo skal kontaktes pga en helomfattende helseundersøkelse av rasen. Sabine skriver dit.
3. Per i dag blir utstillingsresultatene arkivert av Anne, dette skjer fortløpende. Dessverre er ikke alle dommere like flink til å nevne om hunden oppnådde Champion tittel, derfor finnes det ingen lett måte å kartlegge hvor mangen Champion det finnes.
4. Oppdrettere som er medlem i Klubben og ønsker å stå oppført under ”Oppdrettere” på hjemmesiden, forplikter seg å avle etter klubbens avlskrav (unntak: 1 kull som ikke oppfyller kravene er tillatt per år, men blir ikke oppført på valpesiden). Ingvild har noen innvendelser og mener at vi ikke bør stille for høye krav til oppdrettere, Anne og Sabine mener avlskravene ikke er uoverkommelige og det burde fremme oppdretterenes ansvar.
5. Hannhundliste: Anne ønsker å kartlegge hannhundene som blir brukt i avl. Det skal lages et skjema som hannhundeieren kan fylle ut og oversende klubben. De hannhundene som oppfyller våres avlskrav, kan bli presentert og kan stå på Hjemmesiden. Det er tenkt å ta et lite gebyr for dette (50 NOK per år).
6. Sabine ønsker å få en oversikt over hvordan genpoolet i Norge ser ut per i dag. Eneste måten å finne det ut på (som møtedeltakerene kom på) er å gå inn på Dog Webb og leter frem alle HG, deres stamtavle, avkom og inavlskoeffizient. Å få en slik oversikt over hvilken linjer som er ”oppbrukt” ville gjøre det enklere å gi anbefalinger til oppdrettere ang parringspartner. Men det virker litt tungvindt.
7. Ingvild ønsker å vite av NKK om det er mulig å legge selv inn testresultater (for eksempel MH) med mer på Dog Webb (som klubb). Anne tar dette opp med NKK.
8. Hvor høy verdi har MH? Det ble to sider: - ikke stille for høye krav, og – andre prøver kan gi mer innsikt over hundens mentalitet i hverdagen (Ferdselsprøve for eksempel). Foreløpig skal MH stå som minstekrav. Har en hund absolvert FP, lydighet, FA osv, trenges det ikke MH i tillegg.
9. Sabine ønsker å sette opp en liste over arvelige sykdommer som rammer/kan ramme Hvit Gjeterhund. Ingvild mener at dette burde ikke publiseres, da dette kan skremme fremtidige valpekjøpere og interesserte i rasen. Sabine mener at det er vårt plikt å informere og være åpen. Anne synes både og. Det er ikke nådd noe enighet.

Sabine Görtz